Bile

Bile on supersankari ja Metro City Sentinels -supersankariryhmän jäsen. Bile on olemukseltaan kookas, suurin piirtein ihmismäinen massa kellertävänmustaa amorfista materiaa. Bilen kosketus on syövyttävä ja kroppaansa voimakkaasti heilauttamalla hän kykenee hyödyntämään tätä ominaisuutta myös matkan päästä, kun hänen kehostaan irtoaa paakkuja, jotka lentävät päin hänen vastustajiaan. Bile ei puhu paljoakaan, mutta äännähtelee usein murahtelemalla ja karjumalla.